TÜ Eesti Mereinstituudi asedirektori Georg Martini sõnul võib mändvetikate esinemist seostada pigem puhta, loodusliku ja häirimata keskkonnaga, vastupidiselt mitmetele teistele vetikaliikidele. Huvitav on ka see, et mändvetikauurijaid on maailmas üldse ainult käputäis, ca 50 inimest, neist 2-3 Eestist. Sellelt ürituselt, eriti ühisekspeditsioonilt, on oodata ka võimalike uute liikide määramist  ja leidmist Eestis, lisas Martin.